**П Р А В И Л Н И К  
ЗА ОРГАНИЗАЦИЯТА¸ ДЕЙНОСТТА И УПРАВЛЕНИЕТО НА  
ОБЩИНСКО ПРЕДПРИЯТИЕ** „СОЦИАЛНИ ДЕЙНОСТИ И УСЛУГИ“.

(изм. с Реш. № 479/22.04.2021 г.

Изм. с решение № 444, прието с протокол № 14/28.1.2024г)

# ( Правилникът е приет на основание основание чл.21, ал.1, т.8 ЗМСМА с Решение № 330 прието по Протокол № 15/20.09.2012 г. изменен с Решение № 739 прието с Протокол № 29/19.09.2013 г., изменен с Решение № 1347 прието с Протокол № 48/26.03.2015 г. , изм. с [Решение № 423 прието с Протокол № 17/19.01.2017 г.](https://obs.ruse-bg.eu/%d1%80%d0%b5%d1%88%d0%b5%d0%bd%d0%b8%d0%b5-%e2%84%96-423-%d0%bf%d1%80%d0%b8%d0%b5%d1%82%d0%be-%d1%81-%d0%bf%d1%80%d0%be%d1%82%d0%be%d0%ba%d0%be%d0%bb-%e2%84%96-17-19-01-2017-%d0%b3/), изм. с Решение № 256, прието с Протокол № 12/10.09.2020 г., изм. с Решение № 479, прието с Протокол № 21 от 22.04.2021 г., [Решение № 616, прието с протокол № 25/13.09.2021 г.](https://obs.ruse-bg.eu/%d1%80%d0%b5%d1%88%d0%b5%d0%bd%d0%b8%d0%b5-%e2%84%96-616-%d0%bf%d1%80%d0%b8%d0%b5%d1%82%d0%be-%d1%81-%d0%bf%d1%80%d0%be%d1%82%d0%be%d0%ba%d0%be%d0%bb-%e2%84%96-25-13-09-2021-%d0%b3/), изм. с решение № 444, прието с протокол № 14/28.11.2024г.)

Русе, ноември 2024 год.

ГЛАВА ПЪРВА  
ОБЩИ ПОЛОЖЕНИЯ И ПРЕДМЕТ НА ДЕЙНОСТ  
РАЗДЕЛ І  
ОБЩИ ПОЛОЖЕНИЯ

# Чл.1. (изм. с Реш. № 479/22.04.2021 г. изм. с решение № 444, протокол № 14/28.11.2024г.)Този правилник урежда статута, дейността, устройството и управлението на Общинско предприятие „Социални дейности и услуги“

# Чл.2. (изм. с Реш. № 479/22.04.2021 г, изм. с решение № 444, протокол № 14/28.11.2024г.) Общинското предприятие „Социални дейности и услуги“ се създава, преобразува и закрива с решение на Общински съвет – Русе.

# Чл.3. (изм. с решение № 444, протокол № 14/28.11.2024г.) ОП „Социални дейности и услуги”, осъществява дейността си в три направления:

1. Обществена трапезария – създадена по проект „СПОТ- Социално предприятие - обществена трапезария”, който се е реализирал по схема за безвъзмездна финансова помощ BG051PO001-5.1.02 „Нови възможности” с финансовата подкрепа на ОП „Развитие на човешките ресурси”, съфинансирана от ЕСФ на ЕС. След приключването на проекта, дейността в направление „Обществена трапезария“ продължава, като част от общинско предприятие - второстепенен разпоредител на бюджетни средства. Понастоящем се съфинансира по проект „Топъл обяд в община Русе“, по програма „Храни и основно материално подпомагане“, процедура BG05SFPR003-1.001, ОП „Човешки ресурси“.

2. Социални жилища - услуга от общ икономически интерес (УОИИ), съгласно приложното поле на чл. 2, параграф 1, б. „в“ на Решение на Европейската комисия от 20 декември 2011 г. Направление „Социални жилища“ се предоставя в имоти, изградени в изпълнение на проект на Община Русе по Процедура за предоставяне на безвъзмездна финансова помощ BG16RFOP001-1.001-039 „Изпълнение на Интегрирани планове за градско възстановяване и развитие”, по Приоритетна ос 1 „Устойчиво и интегрирано градско развитие“, която се осъществява с финансовата подкрепа на Оперативна програма „Региони в растеж” 2014-2020 (ОПРР 2014-2020). Ползватели по направление „Социални жилища“ могат да бъдат уязвими, малцинствени и социално слаби групи от населението, както и други групи в неравностойно положение на територията на община Русе.

3. Общинска пералня – услуга за пране, дезинфекция, избелване, сушене, гладене и опаковане, предоставяна на второстепенните разпоредители на бюджетни кредити в община Русе, които не са самостоятелни ЮЛ. Направление „Общинска пералня", може да извършва и други дейности, които не противоречат на законите на страната, решенията на Общински съвет - Русе и настоящия правилник, или които са възложени на предприятието с актове на кмета на Община Русе и Общински съвет – Русе.

Чл.4. (изм. с Реш. № 479/22.04.2021 г.) Предприятието осъществява дейности по приготвяне на храна в изпълнение на проект „3.1 – Предоставяне на топъл обяд  в условията на пандемията от COVID-19 в Община Русе” и дейности по предоставяне на социалната услуга „Социални жилища“. Предприятието е второстепенен разпоредител с бюджетни кредити по бюджета на община Русе

РАЗДЕЛ ІІ  
ПРЕДМЕТ НА ДЕЙНОСТ

Чл.5. (1) (изм. с Реш. № 479/22.04.2021 г., изм. с решение № 444, протокол № 14/28.11.2024г.) Предметът на дейност на ОП „Социални дейности и услуги” е, както следва:

1. Обществена трапезария - приготвяне на обяд и предоставянето му за консумация на място в трапезарията на специфични уязвими групи население на територията на Община Русе - възрастни, самотно живеещи хора, многодетни семейства, лица с увреждания, самотни майки и други групи в риск от недостиг на парични средства и социална изолация. По изключение приготвената храна може да се предостави за домашна консумация, когато поради здравословни причини ползвателят на услугата няма възможност да консумира ястието в обществената трапезария;

2. Социални жилища – временно настаняване в жилища на лица от уязвими, малцинствени и социално слаби групи от населението, както и други групи в неравностойно положение на територията на община Русе.

3. Общинска пералня - задоволяване нуждите от пране, избелване, дезинфекция, сушене и гладене на: облекло, спално бельо, пердета, завеси, килими, одеала и олекотени завивки и други на общински второстепенни звена, по смисъла на гл. VI, чл. 53, т. 2 от Закона за общинската собственост.

(2) (изм. с Реш. № 479/22.04.2021 г.) Ползвателите на социалната услуга „Социални жилища“  заплащат такса, определена с решение на общински съвет Русе.

(3) (нова с решение № 444 протокол 14/28.11.2024 г) Ползвателите на Общинската пералня, които са второстепенни разпоредители на бюджетни кредити в община Русе и не са самостоятелни ЮЛ, заплащат месечно за услугата себестойността на разходите за съответните килограми=

Чл.6. (изм. с Реш. № 479/22.04.2021 г.) Общинското предприятие „Социални дейности и услуги” извършва и допълнителни дейности, свързани с основната.  
Чл.7. (изм. с Реш. № 479/22.04.2021 г.) Общинското предприятие „Социални дейности и услуги” може да разширява своята дейност само с решение на Общински съвет – Русе.

ГЛАВА ВТОРА  
УПРАВЛЕНИЕ, ИМУЩЕСТВО И СТРУКТУРА  
РАЗДЕЛ І  
УПРАВЛЕНИЕ

Чл.8. (изм. с Реш. № 479/22.04.2021 г.) Общинско предприятие „Социални дейности и услуги”е пряко подчинено на Кмета на Община Русе и се координира от заместник-кмета по хуманитарни дейности,

Чл.9. (1) (изм. с Реш. № 739/19.09.2013 г., изм. с Реш. № 479/22.04.2021 г.) Предприятието се ръководи и представлява от директор избран след провеждане на конкурс.  
(2) (изм. с Реш. № 739/19.09.2013) Кметът на Общината назначава директора на Общинското предприятие за срок от 3(три) години чрез провеждане на конкурс по реда и условията на Кодекса на труда.

Чл.10. (изм. с Реш. № 739/19.09.2013г., изм. с Реш. № 479/22.04.2021 г.) Директорът организира и управлява дейността на предприятието съгласно описания в Чл.5 на настоящия правилник предмет на дейност и действащото законодателство.  
Чл.11. (изм. с Реш. № 739/19.09.2013) Директорът на общинското предприятие сключва, изменя и прекратява трудовите договори с останалите работници и служители в предприятието и урежда трудовите отношения с тях съгласно Кодекса на труда.  
Чл.12. (изм. с Реш. № 739/19.09.2013) Правата и задълженията на директора на предприятието са описани в длъжностната му характеристика и са пряко свързани с предмета на дейност на Общинското предприятие, в работата на което той :  
12.1. Управлява и стопанисва предоставеното общинско имущество;  
12.2. Планира, организира, ръководи и контролира дейността на общинското предприятие;  
12.3. Изготвя Правилник за вътрешния трудов ред и вътрешната организация на общинското предприятие, Процедура за подаване и разглеждане на жалби и Процедура за вътрешен мониторинг и ги представя на Кмета на Общината за утвърждаване;  
12.4. ( изм. с Реш. № 479/22.04.2021 г. ) Носи материална отговорност и представлява ОП „Социални дейности и услуги” пред контролните органи.  
12.5. Следи за спазването на бюджетната дисциплина.

РАЗДЕЛ ІІ  
ИМУЩЕСТВО

Чл.13. (изм. с Реш. № 479/22.04.2021 г.) На ОП „Социални дейности и услуги ” се предоставя за управление общинско имущество, съгласно Приложение № 2, неразделна част от Правилника.

РАЗДЕЛ ІІI  
СТРУКТУРА

Чл.14. (1) ( изм. с Реш. № 479/22.04.2021 г.) Структурата на ОП „Социални дейности и услуги” и неговата численост, представени в Приложение №1, неразделна част от настоящия Правилник, се утвърждават от Общинския съвет по предложение на Кмета на Общината.  
(2) ( изм. с Реш. № 479/22.04.2021 г.) Длъжностното щатно разписание на ОП „Социални дейности и услуги“ се утвърждава от Кмета на Общината, в съответствие с приетата структура и е в пряка връзка с целите и задачите, произтичащи от предмета на дейност на общинското предприятие ;

(3) (изм. с Реш. № 739/19.09.2013 г., изм. с Реш. № 479/22.04.2021 г.) Всяка промяна в длъжностното щатно разписание се утвърждава от Кмета на Общината по предложение на директора на ОП „Социални дейности и услуги” във връзка с възникнали нови обстоятелства в предмета на дейност, целите и задачите на общинското предприятие.  
(4) ( изм. с Реш. № 479/22.04.2021 г., изм. с решение 444, протокол 14/28.11.2024 г) Численият състав на предприятието се състои от 21  служители, съгласно структурата по Приложение № 1.

ГЛАВА ТРЕТА  
ФИНАНСИРАНЕ И ОТЧЕТНОСТ

Чл.15. ( изм. с Реш. № 479/22.04.2021 г.) Предприятието се финансира от бюджета на Община Русе, такси, дарения и други допустими източници съгласно действащите нормативни актове. Общинският съвет ежегодно утвърждава годишното финансиране на общинското предприятие.

Чл. 16. ( изм. с Реш. № 479/22.04.2021 г.) Предприятието е второстепенен разпоредител с бюджетните средства на Общината и има самостоятелна бюджетна сметка.

Чл.17. (1) (изм. с Реш. № 479/22.04.2021 г.) Дейността на предприятието се отчита съгласно изискванията на Министерството на финансите за отчитане на бюджета.  
(2) Периодичният контрол по изпълнение на бюджетната сметка се осъществява от Дирекция “Финансово- стопански дейности” на Община Русе.

(3) изм. с Реш. № 479/22.04.2021 г.) Цялостният контрол по изпълнение на дейността на предприятието се осъществява от Кмета на Общината или ресорните заместник-кметове.  
Чл.18. (1) (изм. с Реш. № 479/22.04.2021 г.) Предприятието води самостоятелно счетоводство, в съответствие с изискванията на Закона за счетоводството.  
(2) За изпълнението на бюджета се съставят месечни и тримесечни отчети, които се представят на Дирекция „Финансово- стопански дейности” на Община Русе.  
(3) (изм. с Реш. № 739/19.09.2013 г., изм. с Реш. № 479/22.04.2021 г.) Директорът и счетоводителят на предприятието носят солидарна отговорност за допуснати нарушения на действащите нормативни актове.

Чл.19. (изм. с Реш. № 739/19.09.2013 г., изм. с Реш. № 479/22.04.2021 г.) В края на всяко тримесечие и в края на годината директорът на предприятието представя на кмета на Община Русе обобщен отчет за дейността на предприятието.

ЗАКЛЮЧИТЕЛНИ РАЗПОРЕДБИ

§ 1. Настоящият Правилник се приема на основание чл. 21,ал. 2, във връзка с чл. 21,ал. 1,т. 23 от Закона за местното самоуправление и местната администрация, чл. 52, чл. 53,т. 2 от Закона за общинската собственост.

§ 2. За всички неуредени с този Правилник въпроси се прилагат общите разпоредби на действащото законодателство, наредбите и решенията на Общинския съвет.  
§ 3. Правилникът влиза в сила от деня на приемането му с решение на Общински съвет – Русе.

**ЗАКЛЮЧИТЕЛНИ РАЗПОРЕДБИ КЪМ ПРАВИЛНИК ЗА ИЗМЕНЕНИЕ И ДОПЪЛНЕНИЕ  НА ПРАВИЛНИКА ЗА ОРГАНИЗАЦИЯТА, ДЕЙНОСТТА И УПРАВЛЕНИЕТО НА ОП „СОЦИАЛНО ПРЕДПРИЯТИЕ – ОБЩЕСТВЕНА ТРАПЕЗАРИЯ“ ПРИЕТ С РЕШЕНИЕ № 479, ПРИЕТО С ПРОТОКОЛ №21/22.04.2021 Г.**

§11. Настоящият правилник влиза в сила от 01.05.2021 г.

3.Сумите за възнаграждения и осигурителни вноски се осигуряват от предвидените средства за устойчивост на проекти в дейност 589 „Други служби и дейности по социално осигуряване, подпомагане и заетост“, § 1098 „Други разходи, неквалифицирани в другите параграфи и подпараграфи“.

**Заключителна разпоредба**

(с решение № 444 протокол 14 от 28.11.2024 г)

§2. Навсякъде в правилника текстът „Обществена трапезария и социални жилища ” се заменя с текста „Социални дейности и услуги“.

§9. Настоящият правилник влиза в сила от 01.01.2025 г.

**ПРЕДСЕДАТЕЛ:**

**(акад. Христо Белоев, дтн)**

Приложение №1

(ново с Реш. № 739/19.09.2013 г., изм. с Реш. № 1347/26.03.2015 г., изм. с [Решение № 423/19.01.2017 г.](https://obs.ruse-bg.eu/%d1%80%d0%b5%d1%88%d0%b5%d0%bd%d0%b8%d0%b5-%e2%84%96-423-%d0%bf%d1%80%d0%b8%d0%b5%d1%82%d0%be-%d1%81-%d0%bf%d1%80%d0%be%d1%82%d0%be%d0%ba%d0%be%d0%bb-%e2%84%96-17-19-01-2017-%d0%b3/), изм. с Решение № 256 прието с Протокол № 12/10.09.2020 г. , изм. с Реш. № 479/22.04.2021 г., изм. с Реш. № 616/13.09.2021 г.,изм. с реш. №444, протокол 14 от 28.11.2024 г )

**С Т Р У К Т У Р А на** ОП „Социални дейности и услуги“

(изм. с Реш. № 479/22.04.2021 г. изм. с реш. №444/28.11.2024 г)

1. Директор – 1 бр.

2. Звено „Обществена трапезария“  – 12 бр.

3. Звено „Социални жилища“ – 5 бр.

4. (нова реш. №444/ 28.11.2024 г) Звено „Общинска пералня“ - 3 бр

**ПРЕДСЕДАТЕЛ:**

**(акад. Христо Белоев, дтн)**

Приложение № 2

(изм. с Реш. № 479/22.04.2021 г. и реш.№ 444/28.11.2024 г)

**С П И С Ъ К  
на обектите общинска собственост, предоставени за управление**

**от ОП** **„Социални дейности и услуги“**

(изм. с Реш. № 479/22.04.2021 г. и реш.№ 444/28.11.2024 г)

1. Средношколско общежитие –помещенията в приземен етаж, описани в АОС № 4223 от 15.07.2004 г.
2. (нова . с Реш. № 479/22.04.2021 г. ) Недвижим имот, представляващ жилищна сграда-социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на община Русе, построен в УПИ VIII, отреден  за „Обслужваща сграда със социалнни функции“-ЕТАП I, със ЗП от 171,62 кв. м. и РЗП – 760,50 кв. м с външни ВиК отклонения  и ел. връзка, и  УПИ XIII, отреден за „Социални жилища“ -ЕТАП II, със ЗП от 929,97 кв. м и РЗП – 1148,00 кв. м. с външни ВиК отклонения и ел. връзка в квартал кв. 767 по плана град Русе, имоти с  идентификатори 63427.5.932 и 63427.5.931 по кадастралната карта на град Русе, с адрес: ж.к. „Родина III“ ул. „Белмекен“ №31 и 33– собственост на Община Русе,
3. (нова . с Реш. № 479/22.04.2021 г. ) Ажурна ограда по регулационните линии на УПИ VIII и XIII между точки 1,2,3,4,5 и 6 с плътна част до 0,60 м. и височина до 2,20 м., находяща се в  УПИ VIII, отреден  за обслужваща сграда със социални функции  и  УПИ XIII, отреден за социални жилища  в квартал кв. 767 по плана град Русе, имоти с  идентификатори 63427.5.932 и 63427.5.931 по кадастралната карта на град Русе, с адрес: ж.к. „Родина III“ ул. „Белмекен“ №31 и 33– собственост на Община Русе,
4. (нова реш. №444/ 28.11.2024 г) Обособена част от приземния етаж в сграда с идентификатор – 63427.4.609.1 в урегулиран поземлен имот /УПИ/ II, кв. 592.1 по плана на гр. Русе, съответстващ на поземлен имот с идентификатор – 63427.4.609 по Кадастралната карта и кадастралните регистри на гр. Русе и с адрес гр. Русе.ж.к. „Дружба -3“, ул. „Н. Й. Вапцаров“ № 20 за нуждите на Обществена пералня.

**ПРЕДСЕДАТЕЛ:**

**(акад. Христо Белоев, дтн)**